钦定古今图书集成/明伦汇编/皇极典/第274卷 > 易经 > 《革卦》
## 钦定古今图书集成/明伦汇编/皇极典/第274卷 > 易经 > 《革卦》

九五，大人虎变，未占有孚。

〈程传〉以大人之道，革天下之事，无不当也，无不时也。所过变化，事理炳著，如虎之文采，故云虎变。

《象》曰：“大人虎变”，其文炳也。

〈程传〉事理明著，其《虎》文之炳焕明盛也。“天下有不孚”乎。〈大全〉《张子》曰：“虎变文章大，故炳；豹变文章小，故蔚。”

临川吴氏曰：“炳者，如火日之光明也。”

上六：君子豹变，小人革面，征凶，居贞吉。《象》曰：“君子豹
变”，其文蔚也。“小人革面”，以从君也。

〈程传〉“君子从化，迁善成文”，“彬蔚”章见于外也。中人以上，莫不变革，虽不移之小人，则亦不敢肆其恶，革易其外，以顺从君上之教令，是“革面”也。〈大全〉节斋蔡氏曰：“蔚者，隐然有文之谓”，柔暗故如此。